2025年缅甸地震

2025年缅甸地震是3月28号缅甸标准辰光12点50分发生个地震，震源勒垃缅甸曼德勒省曼德勒市，美国地质调查局測定矩震级7.7级、泰国官方測定里氏震级8.2级，震源深度10公里。主震发生12分钟以后，又发生6.4级余震。箇趟地震对緬甸造成重大損害。鄰國泰國个曼谷虽然远开八隻脚，必过因为土质松软外加高层楼房防震做唻推板，故咾亦有明顯影响搭仔一定个灾情。中华人民共和国云南省亦震感明显，房屋受到损坏，勒垃中缅边境个瑞丽市有得人受伤。越南、老挝咾啥个临近国家地区侪有明显震感。到2025年3月29号，地震已造成至少1008人死脱、2404人受傷，77人失蹤。

 成因 
缅甸勒垃印度板块帮亚欧板块碰撞带个东部边缘，是板块俯冲-剪切复合边界，主要受走滑断裂个实皆断裂带控制，贯穿缅甸北部到马达班湾，途经多隻人口密集地区，比方讲内比都、曼德勒咾啥个缅甸大城市，全长1200多公里，拿安达曼海个离散型板块边界帮喜马拉雅逆冲前缘大陆碰撞带连勒一道，是缅甸活动性顶强、规模顶大个孕震断层。箇趟地震是印度板块帮亚欧板块之间个走滑断层活动引发个。各种类型个大规模走滑断层地震通常会得影响约莫165公里长、20公里宽个断层区域。

 历史地震 
1900年到现在，箇块地方已经发生多埭7级及以上个大地震，最近一趟是1990年个7.0级地震，导致32座建筑倒塌。1912年2月份，勒垃箇趟地震震源南面个地方发生7.9级地震。

 参考 

Category:2025年地震